MISERABLES-V-WEB	Era barralha que pendent tant de temps s’auie tengut silenciosa, hec huec desesperadaments en tot succedir-se sèt o ueit descargues damb ua sòrta de ràbia barrejada d’alegria; eth carrèr s’aumplic d’un hum plan espés; e ath cap de quauques menutes per entre aqueth bromadís henut d’ahlames se podec distinguir confusaments as dues tresaus parts des artilhèrs estiradi jos es arròdes des canons.